OBRAZAC PRIMJERA DOBRE PRAKSE



	Sastavnica
	Muzička akademija

	Naziv aktivnosti
	Studentske aktivnosti na Muzičkoj akademiji

	Vrijeme provedbe
	Akademska godina 2022./ 2023.

	Uključena tijela i osobe
	 Studentska udruga FusNota, studenti Muzičke akademije, Ciklus Virtuoso

	Indikatori ostvarenja

	· održan međunarodni studentski muzikološki simpozij 26. svibnja 2023.
· održana 4 koncerta u sklopu ciklusa Virtuoso
· provedena humanitarna akcija Secret Santa

	Opis aktivnosti (do 3.000 znakova)

	U akademskoj godini 2022./2023. studentska udruga muzikologa, FusNota, bila je domaćin trilateralnog studentskog simpozija Graz- Ljubljana- Zagreb, koji traje dugi niz godina. Cilj simpozija je međunarodna povezanost muzikološke struke i dijeljenje preliminarnih ili završenih istraživanja sa širom javnošću, stjecanje istraživačke, izlagačke i logističke prakse budući da je smisao simpozija da sve organiziraju studenti. Simpozij je održan 26. svibnja 2023. godine, a studenti iz različitih zemalja predstavili su jedanaest različitih muzikoloških istraživanja.
U  sklopu Virtuosa, ciklusa koncerata studenata Muzičke akademije u Zagrebu, u koncertnoj sezoni 2022./2023. studenti su organizirali četiri koncerta: Ad Libitum (3. 11. 2022.), Putevima tradicije i jazza (8.12. 2022.), Basso continuo (večer barokne glazbe) (30.3. 2023.) te (Mladi) hrvatski skladatelji (18.5.2023.). Ciklus Virtuoso najdugovječniji je studentski koncertni ciklus, a važan je upravo po tome što studenti sudjeluju u organizaciji samih koncerata te imaju priliku izvoditi djela izvan obveznog  repertoara. 
Secret Santa humanitarna je akcija prikupljanja poklona potrebitima u vrijeme blagdana. U akciji sudjeluju bivši i sadašnji studenti te profesori i zaposlenici Muzičke akademije. Svake godine štićenici odabrane udruge zapišu svoje želje te svaki student odabere jednu želju i osigura željeni poklon. Ove godine odabrana je humanitarna udruga DORA, koja brine o djeci bez jednog ili oba roditelja, djeci iz obitelji s većim brojem djece, iz socijalno ugroženih obitelji, zlostavljanoj djeci, zanemarenoj i bolesnoj djeci. Prikupljeno je pedesetak poklona.

	Obrazloženje odabira primjera dobre prakse (navesti zašto smatrate da je navedena aktivnost primjer dobre prakse; do 1000 znakova)
	Navedene aktivnosti potiču angažman studenata te im pružaju stjecanje novih znanja, vještina i sposobnosti. Pomažu im u razvijanju kreativnosti te pružaju iskustvo profesionalnog djelovanja u svojoj struci. Studenti također razvijaju vještine zajedničkog rada, međuljudskih odnosa, ali i osjećaj vlastite odgovornosti. Ovim aktivnostima studenti dobivaju priliku bavljenjem aktivnostima koje su izvan njihovog primarnog usmjerenja, što im omogućuje dodatno razvijanje i širenje spektra djelovanja.

	Planovi za dodatno unaprjeđenje (navesti moguće planirane aktivnosti u sljedećem razdoblju)
	U sljedećem razdoblju planirano je ponoviti dosadašnje aktivnosti, uz organizaciju novih, poput koncerata, skupova, okruglih stolova, simpozija, kvizova te zajedničkih projekata s ostalim sastavnicama. 




